Na temelju članka 86. Zakona o prostornom uređenju (”Narodne novine”, broj 153/13, 65/17, 114/18), i članka 18. Statuta Općine Jelenje (Službene novine PGŽ br. 33/09, 13/13, 6/16 i 17/17 i „Službene novine Općine Jelenje“ broj 5/18) Općinsko vijeće Općine Jelenje, na 15. sjednici održanoj dana 26. ožujka 2019. donijelo je
O D L U K U

o izmjeni i dopuni Odluke o izradi IV. Izmjena i dopuna Prostornog plana uređenja Općine Jelenje
Članak 1.

U članku 3. stavku (1) u navodu u zagradama dodaje se, iza broja „67/17“, zarez i broj „114/18“.

Članak 2.

(1) U članku 4. u prvoj alineji, iza riječi „stanovništva“ dodaje se tekst „ i lokalne samouprave“.

(2) U članku 4. dodaju se treća i četvrta alineja koje glase:

· „formiranje reciklažnog dvorišta za smještaj pogona za bio masu i kompostane kao i smještaj površine za zbrinjavanje građevinskog otpada;
· preispitivanje već fomirane površine za smještaj golf igrališta.“
Članak 3.

(1) U članku 6., iza prve alineje, dodaju se druga i treća alineja koje glase:

· „već fomirani sadržaj reciklažnog dvorišta svojim gabaritima ne zadovoljava potrebe smještaja ostalih reciklažnih sadržaja – građevinski otpad, kompostana i sl., sukladno novim zakonskim zahtjevima;

· na predviđenom građevinskom području golf igrališta R1 planirana je, od strane tvrtke Hrvatske vode, retencija. Preklapanje sadržaja nije moguće, pa je potrebno preispitati potrebu za izgradnjom golf igrališta;“

(2) U članku 6. postojeća druga alineja postaje četvrta alineja.
Članak 4.
Ova Odluka stupa na snagu prvog dana nakon objave u „Službenim novinama Općine Jelenje“.

